ועדת העבודה, הרווחה והבריאות, כנסת 17, פרוטוקול מספר 302, 2007-11-07 09:00

יצחק גלנטי: בוקר טוב לכולם, אנחנו פותחים את הישיבה בנושא של פיקוח פרלמנטרי אחר יישום וביצוע חוקים שהתקבלו בוועדה.

יצחק גלנטי: הנושא היום זה חוק שיוויון הזדמנויות בעובדה, תיקון מס' 10, התשס"ו-2006.

יצחק גלנטי: רבותיי, יש לנו את החוק.

יצחק גלנטי: בבקשה גבירתי היועצת המשפטית.

שמרית שקד-מיטלין: תיקון מס' 10 לחוק שיוויון הזדמנויות בעבודה חייב את שר התמ"ת להקים נציבות שיוויון הזדמנויות בעבודה.

שמרית שקד-מיטלין: החוק נחקק בעצם בדצמבר 2005.

שמרית שקד-מיטלין: נקבע שתאריך התחילה יהיה התאריך שיקבע עשר בצו ולא יאוחר מיום שלושים ואחד בדצמבר 2006.

שמרית שקד-מיטלין: החוק קבע מה בעצם יהיו תפקידי הנציבות.

שמרית שקד-מיטלין: אני אולי אמנה כמה מהם ולא את כולם.

שמרית שקד-מיטלין: תפקידה של הנציבות הוא לקדם את ההכרה בזכויות לפי חקיקת השיוויון בעבודה ואת מימושם, והנציבות שמחה לפעול בכל אחת מהדרכים הבאות, אני אקריא חלק מהן: "..

שמרית שקד-מיטלין: פיתוח תודעה ציבורית באמצעות חינוך, הדרכה והסברה..".

שמרית שקד-מיטלין: התערבות ברשות בית משפט בהליכים משפטיים, הגשת בקשות לצווים כלליים וכו'.

שמרית שקד-מיטלין: תפקיד הרשות הוא מאוד חשוב כיוון שהוועדה מצאה שיש קושי מאוד גדול לציבור לאכוף את הזכויות שניתנו להם מכוח חוק שיוויון הזדמנויות בעבודה, והוועדה מצאה שיש צורך להקים רשות שהיא תהיה מוסמכת מדי פעם גם לתבוע בשם האדם, היא תקדם את הזכויות האלה לפי החוק וכו', הנציבות עד היום לא הוקמה ולא מולאו הוראות החוק עד היום.

יצחק גלנטי: אני מבקש לדעת מי פה מייצג את משרד התמ"ת.

יצחק גלנטי: אני הייתי מבקש ממך להתמקד במספר נושאים.

יצחק גלנטי: אלף מה מונע ממשרד התמ"ת להקים את הנציבות עד היום, מדוע לא הוקמה הנציבות, אילו פעולות נעשו עד כה על מנת לקיים את הוראות החוק ולהקים את הנציבות.

יצחק גלנטי: על פי החוק יש למנות נציב וכן להקים שלוש לשכות איזוריות שבראשן יעמוד נציב איזורי וכן עובדים נוספים.

יצחק גלנטי: האם היו ועדות איתור בנושא.

יצחק גלנטי: אני מבקש גם בנושא של התקציב, האם הפעולות האלה תוקצבו במסגרת תקציב 2008, מה גודל התקציב.

יצחק גלנטי: בקיצור יש לנו מספיק נושאים על מנת לקבל מידע ממשרד התמ"ת מה נעשה ומה לא נעשה.

יצחק גלנטי: לפנינו על כל פנים חוק שהיה אמור להיות מיושם עד שלושים ואחד לדצמבר 2006 ואנחנו היום כבר נמצאים בשביעי לנובמבר 2007, וטרם ראינו דבר בעניין.

מיכאל אטלן: בוקר טוב.

מיכאל אטלן: ועדת איתור לבחירת נציבה ארצית לשיוויון הזדמנויות בעבודה בחרה בעו"ד ציונה קניג מבין עשרים וחמישה מועמדים שהגישו מועמדות, אחרי הליך בחירה שנכון שהוא היה ארוך אבל הוא היה ממצה.

מיכאל אטלן: היו שם מועמדים טובים.

מיכאל אטלן: השר אימץ את ההמלצה של ועדת האיתור, קיים את חובת ההיוועצות עם שר המשפטים ושלשום הגיש לממשלה הצעת החלטה לאישור המינוי כמתחייב לפי סעיף 18.ג.א.

מיכאל אטלן: לחוק.

יצחק גלנטי: סליחה, אבל למה חל כל העיכוב הממושך הזה, היו איזה שהן סיבות מתקבלות על הדעת מה הביא לעיכוב הזה?

מיכאל אטלן: לבחירתך, אם אתה רוצה שאני אדווח קודם על מה שנעשה ואחר כך נדבר על מה שלא נעשה, איך שאתה רוצה.

יצחק גלנטי: לא, בוא תתמקד בתשובות לשאלות, אחר כך נחזור.

מיכאל אטלן: ביום ראשון זה עומד על סדר יום הממשלה ותהיה הפתעה רבתי אם זה לא יאושר, כלומר יש לנו בעצם נציבה חדשה, שרק צריכה תקופת התארגנות והיא צריכה להיכנס לתפקיד.

מיכאל אטלן: מהרגע שהיא נכנסת לתפקיד היא יכולה לשחרר בעצם את הפרסום של המכרזים של המשרות האחרות, שבתשובה לשאלתך תוקננו, ונמצאות בשיא כוח האדם של משרד התמ"ת ב-2007 וב-2008.

מיכאל אטלן: גם תקציב תפעול לנציבות תוקצב כבר ב-2007, נמצא בספר התקציב של 2007 ונמצא גם ב-2008.

מיכאל אטלן: כל המבנה, כפי שהוא מותקן בשיא כוח האדם והתקציב כפי שהוא מתוקצב בספר התקציב הוצג עוד לפני שנה לנציגות של שדולת הנשים על ידי השר, מה שבנינו הצגנו, ולא היו הערות מהותיות, וזה מושתת, ואני מוכן להציג את זה כרגע, זה מושתת על תפיסה שזה בסיס להתחלה, וכולם מבינים, גם באוצר, גם אצלנו, שההתפתחות תבוא עם הפעילות.

מיכאל אטלן: בדיוק כשם שבאה התפתחות גם ברמת התקציב וגם ברמת התקנים בנציבות שיוויון זכויות לאנשים עם מוגבלות עם שנות פעילותה, וכתוצאה מהפעילות שלה.

מיכאל אטלן: מה שכרגע מתוכנן זה כך, מה שמתחייב מהחוק קודם כל זה נציב ארצי ושלושה נציבים איזוריים.

מיכאל אטלן: בעקבות סיכום שהוצג לוועדה כשתוקן החוק, מדוע לא עשינו ארבעה נציבים וגם נציב ארצי אמרנו שהנציב הארצי שיישב בירושלים הוא ייתן שירותים גם לירושלים, וזה מה שמתוקצב.

מיכאל אטלן: המשרות לנציבים האיזוריים הן משרות למשפטנים בדרגה בכירה, של סגן יועץ משפטי, ובעצם אמרתי המכרזים יכולים עכשיו לצאת לדרך.

מיכאל אטלן: בנוסף לזה מתוכננות שתי משרות לעובדים, אחד לתחום של ניהול קשרי חוץ של הנציבות והשני לעניין של המחקר וההדרכה.

מיכאל אטלן: מתוך הנחה שהנציבות הזאת, שהיא פועלת בסביבה של ארגונים שעוסקים גם בתחום של שיוויון הזדמנויות היא צריכה להכיר את הסביבה הזאת והיא צריכה לחפש איפה יש לה יתרון יחסי והיא צריכה לחפש פרוייקטים משותפים, היא צריכה להשקיע מאמצים בקשרים שיולידו ניצול של יתרון יחסי ולא תחרות והכפלת מאמצים לשווא.

מיכאל אטלן: תחום של מחקר והדרכה מתוך הנחה שחלק גדול מהסמכויות של הנציבות הן בתחום של כלכלת העבודה.

מיכאל אטלן: כיוון שזו נציבות שתעסוק באכיפה אזרחית, לא פלילית, למשל קחו יישום של חוק מסובך כמו חוק שכר שווה לעובדת ולעובד, שמצריכים ניתוחים כלכליים של אופי המשרות, אופי העבודה, המגבלות של המעסיקים, פריון, דברים כאלה, יש צורך בליווי העבודה המשפטית במחקר ובסיוע בהבנה כלכלית.

מיכאל אטלן: ברור לגמרי ששתי המשרות האלה, גם קשרי חוץ וגם מחקר והדרכה, וגם אפילו יכול להיות שהנציבים, יכול להיווצר מצב שהם יצטרכו לקנות שירותים ולא להסתפק בכוח אדם הזה.

מיכאל אטלן: ומהבחינה הזאת זה מתוכנן כך שבבוא העת תהיה נכונות להגדיל את הנציבות באמצעות נותני שירותים חיצוניים, בדיוק כמו שהנציבות לשיוויון זכויות לאנשים עם מוגבלות קונה הרבה מאוד שירותים, בין אם זה שירותים משפטיים ובין אם זה שירותים אחרים, מחוץ לנציבות.

מיכאל אטלן: בנוסף לזה מתוכננת משרת מתמחה ליד הנציבה הארצית, ובנוסף לזה יש כוח אדם מינהלי פקידותי ליד כל אחד מהנציבים.

מיכאל אטלן: להגיד לכם שזה בסיס ארגוני ענק, לא.

מיכאל אטלן: אבל אני כן משוכנע בשני דברים.

מיכאל אטלן: זו יחידה חדשה, שאין לה אבא ואין לה אמא במשרד.

יצחק גלנטי: אני לא מבין, מה זה "אין לה אבא ואין לה אמא"?

יצחק גלנטי: יש שר תמ"ת, ויש לו אחריות על מה שהמחוקק מחוקק על מנת להביא את זה לכלל ביצוע.

יצחק גלנטי: כך שאי אפשר לומר "אין אבא ואין אמא".

מיכאל אטלן: נכון בצד הביצוע, ולכן זה לקח זמן.

מיכאל אטלן: אגב, אם היו שואלים אותנו מראש כמה זמן צריך, אנחנו לא היינו מציעים למחוקק.

יצחק גלנטי: בהזדמנות זו, אני רוצה לשאול אותך באמת שאלה.

יצחק גלנטי: מה התאריך, תאריך היעד אשר על פיו הרשות הזאת, הנציבות הזאת, אמורה להתחיל את עבודתה שתוכל לעמוד ולשרת את הציבור.

מיכאל אטלן: אני לא מסוגל לענות על זה, ואני מוכן להסביר למה.

מיכאל אטלן: אם כל התהליך היה תלוי בנו, מילא.

מיכאל אטלן: אבל כאשר אנחנו מדברים בהוצאת מכרזים לדרך, גם נציבות שירות המדינה צריכה להיות פה בשביל להגיד תאריך יעד.

מיכאל אטלן: כשמדובר בהערכות של דיור ממשלתי אז גם הדיור הממשלתי צריך להיות פה.

יצחק גלנטי: האם לא נעשה שום לוח פעולה, או תכנית עבודה, על מנת להקים את הנציבות הזאת, לקבוע תאריכי יעדים, לקבוע את כל סדר העבודה שם?

יצחק גלנטי: זה נשמע לי מאוד מוזר, ישנו חוק, וטוב שישנו חוק.

יצחק גלנטי: ישנו גם מועד להחלת החוק.

יצחק גלנטי: בנקודת המצב שלנו היום הרי התקציב שניתן ל-2007 הוא לא נוצל.

יצחק גלנטי: זה כסף מת.

יצחק גלנטי: האוצר לא יעביר אותו ל-2008.

יצחק גלנטי: הוא העביר אותו ל-2008, כחלק מתקציב 2008, אבל לא כתוספת לתקציב 2008.

יצחק גלנטי: אז זה חבל, זה דבר שהולך לאיבוד.

יצחק גלנטי: והציבור שאמור להיות מוגן על פי החוק הזה, הנציבות הזאת היתה אמורה לתת לו את ההגנה, הציבור לא מקבל את השירות הזה.

מיכאל אטלן: יחד עם זה הנציבות הזאת מוקמת יותר מהר מאשר הנציבות לשיוויון זכויות לאנשים עם מוגבלות בזמנו.

מיכאל אטלן: אז מה אני אעשה שמדובר בהקמת גוף חדש במערכות הממשל זה לוקח זמן וזה מסורבל וזה מסובך, והכל עניין של תאום ציפיות.

מיכאל אטלן: אילו מראש שאלו אותי כמה זמן צריך בשביל זה אני מראש הייתי אומר שנה לא תספיק, כי אני מכיר את התהליכים.

יצחק גלנטי: שנה לא מספיק להערכתך?

מיכאל אטלן: כל מה שהתעכב התעכב בגלל שלא רצינו לכפות על מי שעוד לא ידענו מי יהיה את הכל.

מיכאל אטלן: גם ככה אנחנו אומרים לה עכשיו הנה, זה הבסיס שיש לך, תבחרי, או שתתחילי להילחם על שינוי הבסיס או שתיקחי את זה כהתחלה ואחר כך תתווכחי.

מיכאל אטלן: מה שהתעכב זה תלוי בה עכשיו.

מיכאל אטלן: כלומר מרגע שיש עכשיו בחירה חדשה אז היא יכולה לשחרר את המכרזים החדשים, היא יכולה לבנות תכנית עבודה, עם לוח זמנים.

מיכאל אטלן: אבל איך היינו בונים לה תכנית עבודה ואומרים לה תיכנסי לתוכה.

יצחק גלנטי: עו"ד אטלן, אני מצטער, ישנו חוק.

יצחק גלנטי: אי אפשר לבוא ולהגיד אנחנו, שהיינו אמורים להפעיל את החוק בסוף דצמבר 2006 אנחנו היום לא מסוגלים לתת הערכה לאיזו שנה הוא יפעל.

מיכאל אטלן: הערכה, בוודאי שבשנה הזאת ייפתח.

מיכאל אטלן: יותר מזה, אני יודע להגיד שמרגע כניסתה לתפקיד אני מניח שתוך חודש היא תוכל כן להציג תכנית עבודה.

מיכאל אטלן: ואני חושב שתוכלו להבין שהגיוני היה להמתין לה בשביל לקבוע את תכנית העבודה.

מיכאל אטלן: לא למנות מישהו חדש בגוף חדש ולהכתיב לה את הכל.

מיכאל אטלן: זה הגיוני.

יצחק גלנטי: אני מבקש את נציגת נעמ"ת, מאירה בסוק: בבקשה.

מאירה בסוק: קודם כל שאלה לעו"ד אטלן, יש חוק עבודת נשים ויש חוק שיוויון הזדמנויות.

מאירה בסוק: החוקים האלה הלא יש בתמ"ת מחלקה, או חטיבה, אני לא יודעת איך קוראים לזה, על נושא של היתרי עבודה בהריון.

מאירה בסוק: האם החטיבה הזאת, המחלקה הזאת, תהיה מסונפת לנציבה, או שהיא תעבוד הלאה בדרך שלה.

מאירה בסוק: בנושא של אכיפת חוק שיוויון הזדמנויות, יש לכם מחלקה במשרד.

מאירה בסוק: לא ברור לי איפה היא נכנסת.

מאירה בסוק: כי אני למשל היום, בתור נציגת נעמ"ת, לנו יש מלחמות קשות מאוד עם הנושא של פיטורים בהריון שהפכו למכת מדינה.

מאירה בסוק: אנחנו כל הזמן נלחמים, לא יכולה אפילו לתאר לך עד כמה המצב הוא כל כך גרוע.

מאירה בסוק: אם אולי הנציבה תהיה ממונה מעל גם על המחלקה הזאת אולי יהיה משהו.

מאירה בסוק: הרי יש נשים שלפני שישה חודשים חוק עבודת נשים לא חל עליהן לגבי הנושא של ההיתרים.

מאירה בסוק: חלק גדול מהנשים מפוטרות איך שהן מודיעות שהן בהריון, הן עוד לא הגיעו לשישה חודשים.

יצחק גלנטי: סליחה, אבל החוק כפי שהוא נחקק, אמור לתת מענה גם לנושאים האלה.

מאירה בסוק: זאת השאלה, אני לא מאמינה שאלה שהיום ממונים יסכימו להיות מתחת, הלא תהיה שם מלחמת עולם.

מאירה בסוק: כל הסיפור, מי הכתובת, למי אני אפנה בשנה הבאה.

מאירה בסוק: למשל.

מיכאל אטלן: התשובה היא בחוק.

מיכאל אטלן: לא ניתנו לנציבות סמכויות בתחום של המשפט המינהלי או של המשפט הפלילי, והנציבות אמורה לפעול בתחום של חינוך, תודעה והגשת תביעות אזרחיות.

מיכאל אטלן: דהיינו כל המערך הקיים במשרד התמ"ת היום לא כפוף לנציבות, לא כהחלטה מינהלית, כמצוות החוק.

מיכאל אטלן: זה לא בסמכויות הנציבות.

יצחק גלנטי: סליחה, אני פה קורא מסמך שמציג את מטרת החוק.

יצחק גלנטי: ויש פה: לנציבות סמכויות אכיפה הכוללות בין השאר: טיפול בתלונות, הגשת בקשות צווים כלליים, התערבות ברשות בית המשפט בהליכים משפטיים.

יצחק גלנטי: טיפוח תודעה ציבורית, עידוד תכניות ופעילויות, עריכת מחקר ואיסוף מידע.

מיכאל אטלן: אני מבקש את סיוע הייעוץ המשפטי של הוועדה.

מיכאל אטלן: אלה לא סמכויות פליליות.

מיכאל אטלן: אין פה סמכות בתחום הפלילי ורבע סמכות בתחום המנהלי.

מיכאל אטלן: אני לא חושב שאני צריך להפתיע פה מישהו.

מאירה בסוק: אנחנו מגישים בקשה לאחראים על האכיפה בחוק עבודת נשים והם נותנים היתר לפיטורים.

מאירה בסוק: אנחנו טוענות שיש פה בעיה.

מאירה בסוק: שההיתר לפיטורים ניתן שלא כדין.

מאירה בסוק: אז אנחנו יכולים לפנות לבקשה בתביעה אזרחית לנציבות, זאת אומרת הנציבות תתנגש עם האחראית על החוק, פה הולך להיות מישמש ענק.

מאירה בסוק: למען האמת כששדולת הנשים הלכה על החוק הזה אני בהחלט חושבת שהחוק הוא ראוי.

מאירה בסוק: אבל אין פה כמעט סמכויות שאפשר להיעזר בו.

מיכאל אטלן: יש סמכות חדשנית לדרוש ממעסיקים מידע.

מיכאל אטלן: שכן הפרה של הצו הזה, וללכת לבית משפט לבקש צו שמורה, והפרת הצו הזה תהיה עבירה פלילית.

מיכאל אטלן: אני יש לי בכל זאת קצת ניסיון בתחום של ניסיון להתמודד עם חוקי העבודה בכלל וחוקי השיוויון בפרט, אני לא אשכח ישיבה שערכתי עם פרופ' רון בן ישראל ועם נציגת נעמ"ת אני חושב, סביב למה חוק שכר שונה לעובד ולעובדת היו רק שתי תביעות אזרחיות, זה היה ב-97' או 99', היו שתי תביעות סך הכל.

יצחק גלנטי: אבל הן היו תביעות פרטיות.

מיכאל אטלן: נכון, אבל איך זה שחוק מצמיח רק שתי תביעות?

מיכאל אטלן: אני שאלתי כנציג המחוקק, או מי שיכול ליזום חקיקה, איפה הפלונטר, ואם צריך לתקן את החוק מה צריך לתקן.

מיכאל אטלן: ובעצם הגענו למסקנה שהבעיה העיקרית בחום של אותו חוק היתה בעיית מידע, שאי אפשר לדרוש את המידע הזה מהמעסיקים בכלים הקיימים.

שמרית שקד-מיטלין: העובדת לא יכולה לדעת שאדם העובד במשרה מקבילה לה, מרוויח יותר ממנה כי היא לא רשאית לדרוש ממנו לגלות לה מה המשכורת שלו.

מיכאל אטלן: אף אחד לא רשאי לדרוש ממנו.

מיכאל אטלן: ובעצם הנציבות, בכלי הזה שלה, פה עיקר פריצת הדרך להערכתי.

מיכאל אטלן: אבל בין אם אנחנו מעריכים את זה כטוב או רע, אני לא צריך להפתיע את הוועדה, ואני גם לא צריך להפתיע את נעמ"ת כשאני אומר שהנציבות הזאת תעסוק רק בתחום האזרחי.

מיכאל אטלן: עכשיו האם הנציבות הזאת יכולה להגיש תביעה אזרחית נגד המדינה, התשובה היא חד משמעית כן.

מיכאל אטלן: יכול להיות שזה מוזר, מצד שני אנחנו שוב רואים את זה, הפוטנציאל ישנו, גם עם שיוויון זכויות לאנשים עם מוגבלות, המבנה הוא לא חדש, המבנה הוא קיים.

מיכאל אטלן: אבל פוטנציאלית, כן, היא יכולה להגיש תביעה אזרחית.

מיכאל אטלן: היא יכולה לקחת תיק של עובדת שטוענת שהממונה של התמ"ת לא טיפלה בה נכון ולנהל תיק אזרחי נגדה.

מיכאל אטלן: לא יקרה שום דבר.

מיכאל אטלן: גם הסנגוריה הציבורית היא גוף מדינתי שפועלת כנגד המדינה.

מיכאל אטלן: זה לא חידוש.

מרדכי רון: קודם כל אני רוצה להתחיל בלברך את הוועדה שאני חושב שתופעה של בדיקה ומעקב אחר יישום חוקים זה ייחודי לוועדה הזאת, זה בהחלט מבורך, זו פעם שנייה שאני משתתף בדיון כזה, וזה בהחלט, אולי אני אומר, יתחיל להזיז קצת במשרדי הממשלה את המודעות לכך שחוקים שנחקקים צריכים גם לקיים.

מרדכי רון: מעבר לכך, אנחנו רואים שבסעיף 18.ז.ב.

מרדכי רון: מדובר על הוועדה המייעצת.

מרדכי רון: נקבע במפורש לאחר ויכוחים, לא סתם כתוב שני נציגים של ארגוני עובדים, אלא בדיון שהתקיים בזמנו דובר במפורש על נציג ההסתדרות הכללית החדשה ועל נציג או נציגה מהסתדרות העובדים הלאומית.

מרדכי רון: עד היום לא קיבלנו שום פנייה, שום דבר, שום התייחסות.

מרדכי רון: אני מסכים שאולי היה קשה לאתר את הנציבה ונציבים אזוריים , וזה מכרזים וכו'.

מרדכי רון: נציגי המועצה אלה אנשים שכבר קיימים בשטח, זה אנשים שישנם, זה אנשים שיכולים לסייע בצורה בלתי רגילה כי הם חיים בשטח, הם חיים את השטח, הם חיים ביומיום את הדברים האלה.

מרדכי רון: פה לא צריך לחכות לשום דבר.

שמרית שקד-מיטלין: הוועדה היא ועדה מייעצת לנציבות, ויש לה תפקיד מאוד חשוב, שאני מאמינה שהוא יבוא לידי ביטוי בעבודת הנציבות.

יצחק גלנטי: לאחר הקמת הנציבות יהיה ניתן להיכנס לפרטי העבודה ולכל ההליכים הפנימיים.

יצחק גלנטי: אבל כל עוד אין את הנציבות אז זה דברים שעומדים באוויר.

מיכאל אטלן: השאלה אם היא תקום בכלל.

מאירה בסוק: כי לקח שנה למנות נציבה.

יצחק גלנטי: לצורך זה, אנחנו מנהלים מאבק על מנת לדחוף את העגלה הזאת, לזרז את ההליך הזה מה שיותר מהר, על מנת להגיע באמת למשהו אופרטיבי.

יצחק גלנטי: אבל אי אפשר לקחת את המבנה הסופי ולשים אותו לפני שישנו הראש בתוך הפירמידה הזאת.

יסמין וירט: אותי מעניין דווקא איך אתם מתכוונים באמת לשווק את כל העניין הזה.

מיכאל אטלן: אני מציע שהוועדה תזמן בטווח זמן סביר שהיא תיתן לנציבה להתארגן ולשמוע את תכנית העבודה שלה.

מיכאל אטלן: זה לגיטימי לגמרי ומבורך, אני גם מברך על מאמצי הוועדה.

יצחק גלנטי: יש פה שאלה עניינית, מתי אתה ממליץ לכנס את הוועדה?

מאירה בסוק: היא עוד לא אושרה בממשלה?

מיכאל אטלן: נכון, היא תאושר ביום ראשון.

מאירה בסוק: אולי היה צריך לעשות את הישיבה של הוועדה בעוד כמה שבועות.

מיכאל אטלן: הפריצות הגדולות נעשו, כסף, תקנים ומינוי.

מיכאל אטלן: פריצת הדרך הגדולה, נעשתה.

יצחק גלנטי: אני מבקש מעורך דין אטלן, האם שלושה חודשים לדעתך זה משך זמן סביר על מנת שיהיה ניתן לכנס את הוועדה?

יצחק גלנטי: אל תיתלה באיזה שהוא משהו ערטילאי שלא ניתן לסגור אותו.

יצחק גלנטי: אני מבקש ממך לקבל הערכה.

יצחק גלנטי: שלושה חודשים אני חושב לדעתי זה עד לכאן.

מיכאל אטלן: ברור לי שבשלושת החודשים הקרובים דברים יקרו, כן, וברור לי שיהיה מה לדווח.

יצחק גלנטי: מקובל עליך?

מיכאל אטלן: אתה לא צריך שיהיה מקובל עלי, ואל תדחוף אותי יותר מידי.

מיכאל אטלן: האם אני צריך להזמין פיקוח פרלמנטרי?

יצחק גלנטי: לא.

יצחק גלנטי: אז אם כן אנחנו נכנס את הוועדה מחדש בעוד כשלושה חודשים, לקראת סוף שלושה חודשים, על מנת לקבל מחדש דיווח מה נעשה בנדון.

מיכאל אטלן: מאה אחוז.

מיכאל אטלן: אני גם רוצה להוסיף משהו.

מיכאל אטלן: לא רק אני, אני חושב שאני יכול לדבר בשם השר, שגם הוא מברך על הפיקוח הפרלמנטרי הזה וגם הוא לא מתבייש לומר, הוא לא התבייש לומר את זה בתיקון החוק לגבי התכנית של אורות, שעצם הדיון הפרלמנטרי עוזר להמריץ ולזרז, ויש כלים שלובים.

מיכאל אטלן: הפיקוח הפרלמנטרי בלי רצון טוב מהממשלה זה לא יעזור, אבל הממשלה לפעמים זקוקה גם לתמריצים האלה, וזה בסדר גמור.

מיכאל אטלן: כל אחד ממלא את תפקידו והכל טוב.

מיכאל אטלן: הוא רוצה לקדם את הנציבות הזו והוא רואה בה חשיבות.

מיכאל אטלן: אני חושב שאפשר גם מילה טובה על הבחירה, שהיא באמת טובה.

שמרית שקד-מיטלין: מי עמד בראש ועדת ההיגוי?

מיכאל אטלן: המנכ"ל.

מיכאל אטלן: היתה החלטת ממשלה שאמרה, זה ועדה של המנכ"ל, עם נציג שירות המדינה, עם נציג מנכ"ל משרד המשפטים, זו היתה שרית דנה, המשנה ליועץ המשפטי לממשלה.

מיכאל אטלן: ונציג אקדמיה שנבחר על ידי המנכ"ל ונציג איש ציבור שנבחר על ידי נציב שירות המדינה, שהם היו פרופ' פרנסיס רדאי ופרופ' יוסי דהן.

מיכאל אטלן: באמת ועדה מהשורה הראשונה בחרה באדם מהשורה הראשונה ואני מאוד שמח.

יצחק גלנטי: אני רק מבקש מעו"ד אטלן לקחת בחשבון במסגרת תהליך ההקמה, לקחת בחשבון בניית קמפיין פרסומי לציבור על קיומם של שירותי הנציבות, שלא נימצא במצב שבו הנציבות הוקמה ועכשיו אנחנו נשב בצד ונחכה עד שיפנו אלינו.

יצחק גלנטי: אם לא יהיה פרסום לנושא הזה וזה לא יובא בצורה בהירה ושקופה לידיעת הציבור הרחב זה כאילו שלא עשינו דבר.

יצחק גלנטי: אז לתשומת לבך.

שמרית שקד-מיטלין: אני רוצה רק להוסיף בהמשך להערה של אדוני שזו באמת הערה מאוד מאוד חשובה.

שמרית שקד-מיטלין: הרבה פעמים אנחנו נותנים לעובדים זכויות בחקיקה והעובדים לא מודעים אליהן ולא מסוגלים לנצל את הזכויות שלהם.

שמרית שקד-מיטלין: ואחת הבעיות החמורות מלבד אכיפה זה באמת מידע.

שמרית שקד-מיטלין: הציבור לא יודע על הזכויות שלו.

שמרית שקד-מיטלין: אנחנו נתקלים בזה גם בחוק עבודת נשים, שלנשים יש הרבה זכויות בהריון ובלידה והרבה מהן לא מודעות להן.

מאירה בסוק: הן לא נאכפות גם, זאת הבעיה המרכזית.

מאירה בסוק: גם כשהוא יודע מה זכויותיו.

יצחק גלנטי: זה בשלב ראשון.

מיכאל אטלן: אתם לא שומעים חדשות?

מיכאל אטלן: השר הנוכחי הביא לפי ארבעה משאבי פיקוח.

מיכאל אטלן: שכבר גוייסו שלושים סטודנטים למשרות מפקחים.

מיכאל אטלן: שיש ג'ינגלים ברדיו על כל תחום של משרד התמ"ת כמו שלא היה שנים רבות.

יצחק גלנטי: הנקודה כנראה לא ברורה.

יצחק גלנטי: אנחנו נשמח מאוד אם הוועדה תתכנס על מנת לתת צל"ש.

יצחק גלנטי: אז בואו תקדימו אותנו.

יצחק גלנטי: ואני יכול להבטיח לך דבר אחד, באם אתם תגישו את המבנה הזה של הקמת הנציבות לפני תום שלושה חודשים מבחינתי ייצא צל"ש מהוועדה.

יסמין וירט: אני רוצה לשאול מדוע נגרמה כל הסחבת הזאת.

יצחק גלנטי: עוד מישהו רוצה להוסיף דבר מה או לשאול?

יצחק גלנטי: רבותיי, תודה רבה.

יצחק גלנטי: אני נועל את הישיבה.